ཆགས་པས་སྟོན་པའི་
དྲུང་དུ་མ་འོངས་པ་དང་། བཅོམ་ལྡན་འདས་ཀྱིས་གདུལ་བར་དཀའ་བ་དེ་གདུལ་བའི་ཕྱིར་
སྤྲུལ་པ་ཐ་མའི་གཟིམས་མལ་དུ་བཞག་སྟེ། སྐུ་དངོས་དྲི་ཟའི་ཆ་བྱད་པི་ཝཾ་ལེན་པར་བསྒྱུར་ཏེ།
སུམ་ཅུ་རྩ་གསུམ་ན་དེའི་གན་དུ་གཤེགས་ནས། རྒྱུད་མངས་ཀྱི་སྒྲས་རབ་དགའི་དྲེགས་པ་
བསྙིལ་ཏེ་བདེན་པ་ལ་བཀོད་པ་དང༌། སླར་ཐ་མའི་གཟིམས་ཁྲི་ཉིད་ན་བཞུགས་པས། ཨུ་དུམ་
ཝཱ་རའི་ཚལ་རྙིངས་པའི་མཚན་མ་དང༌། ལྷས་བསྐུལ་ཏེ་ཀུན་དུ་རྒྱུ་རབ་བཟང་འོངས་པ་ལ་ཆོས་
བསྟན་པས། དེས་མཐོང་ལམ་ཐོབ་ནས་ཚུར་ཤོག་གིས་བསྙེན་པར་རྫོགས་པ་རྣམས་མཛད་དོ། །
དེ་ནས་དེས་འབད་པས་དགྲ་བཅོམ་པར་གྱུར་ཅིང་། དེ་མ་ཐག་སྟོན་པ་མྱ་ངན་ལས་འདས་པ་
བལྟ་བར་མི་སྤྲོ་བས་སྟོན་པ་ལ་གནང་བ་ཞུས་ཏེ། རང་གི་གདུང་ལ་ཚངས་པ་མཚུངས་པར་སྤྱོད་
པ་རྣམས་ཀྱིས་མེ་སྤོར་ནུས་ལ། །མུ་སྟེགས་ཅན་གྱིས་མི་ནུས་པ་སོགས་གནས་ལྔ་བྱིན་གྱིས་
བརླབས་ཏེ་མྱ་ངན་ལས་འདས་སོ། །དེ་ལས་དེའི་གདུང་ལ་མུ་སྟེགས་ཅན་རྣམས་ཀྱིས་ངེས་ཀྱི་
ཚངས་པ་མཚུངས་པར་སྤྱོད་པ་ཡིན་ནོ། །ཞེས་བཀུར་སྟི་བྱེད་པར་ཤོམས་པ་དང་། དེ་དག་གིས་
ཕྱོགས་འདེགས་མ་ནུས་པ། རྫིང་བུར་བྱིང་བ་དང་། ཉ་དང་། རུས་སྦལ་གྱིས་གཙེས་པ་དང་། མེ་
170

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་འགྱུར་དཀར་ཆག།
སྤར་མ་ནུས་པ་རྣམས་ཀྱིས་སྤོབས་པ་མེད་པར་གྱུར་ཅིང་དོང་ངོ༌། །དེ་ནས་བཅོམ་ལྡན་འདས་
ཉིད་འདའ་ཀར་རྩྭ་ཅན་གྱི་གྱད་ལ་སོགས་པ་བསྒྲལ་བའི་སྔོན་གྱི་ཕྲིན་ལས། ཀུན་དུ་རྒྱུ་རབ་
བཟང་གི་ལས་ཀྱི་རྒྱུ་བ་སོགས་ལུང་བསྟན་ནས། ཤཱཀྱ་དང་། མེ་ས་རལ་པ་ཅན་མ་གཏོགས་པའི་
མུ་སྟེགས་ཅན་ཀུན་དུ་རྒྱུ་བསྙེན་པར་མི་རྫོགས་པ་སོགས་བསླབ་གཞི་ཕྲན་ཚེགས་འགའ་ཞིག་་་་
དང༌༑ ཟླ་བ་ཕྱེད་ཕྱེད་ཀྱིས་སོ་སོར་ཐར་པའི་མདོ་འདོན་པས་སྟོན་པའི་མཛད་པ་མཛད་པར་
ཕྱི་མའི་གདུལ་བྱའི་ཆེད་དུ་འཁོར་ཇི་སྙེད་མཆིས་པ་ཐམས་ཅད་མཆོག་གསུམ་
གདམས་ནས།
དང་། བདེན་བཞི་ལ་ཐེ་ཚོམ་མེད་པརངེས་པར་མཛད་དོ། །དེ་ནས་བཅོམ་ལྡན་འདས་ཀྱིས་
སྟོད་གཡོགས་བསལ་ནས་སྐུ་གསེར་གྱི་མདོག་ཅན་བསྟན་ཏེ། དགེ་སློང་དག་དེ་བཞིན་གཤེགས་
པའི་སྐུ་ལ་ལྟོས་ཤིག རྫོགས་པའི་སངས་རྒྱས་བལྟ་བ་ནི་རྙེད་པར་དཀའ་སྟེ། མེ་ཏོག་ཨུ་དུམ་ཝཱ་
ར་བཞིན་ནོ། །དགེ་སློང་དག་རེ་ཞིག་ཅང་མ་སྨྲ་ཞིག་དང་། འདི་ལྟར་འདུས་བྱས་ཐམས་ཅད་ནི་
འཇིག་པའི་ཆོས་ཅན་ནོ། །ཞེས་གསུང་གི་ཐ་མ་བཀའ་སྩལ་ནས། ལུགས་འབྱུང་གིས་བསམ་
གཏན་དང་པོ་ནས་སྲིད་རྩེའི་བར་དང་། ་ ལུགས་ཟློག་གིས་བསམ་གཏན་གསུམ་པའི་བར་དུ་
སྙོམས་པར་ཞུགས་ནས། སླར་བསམ་གཏན་བཞི་པའི་རབ་མཐའ་ལ་བརྟེན་ནས་ཞི་བ་མི་གཡོ་
བའི་སྤྱན་དང་ལྡན་པ་བརྙེས་ཏེ། ཡོངས་སུ་མྱ་ངན་ལས་འདས་སོ། །དེ་མ་ཐག་ས་གཡོ་བ་ལ་
སོགས་པའི་ལྟས་ཆེར་འཁྲུགས་པས། རྒྱལ་པོའི་ཁབ་ནས་འོད་སྲུང་ཆེན་པོ་གནས་པ་སད་དེ་
བརྟགས་ན། བཅོམ་ལྡན་འདས་མྱ་ངན་ལས་འདས་པར་རིག་ནས་བསམ་པ། གལ་ཏེ་རྒྱལ་པོ་མ་
སྐྱེས་དགྲས་གློ་བུར་དུ་ཐོས་ན། ཁྲག་སྐྱུགས་ནས་འཆི་བར་འགྱུར་རོ། །སྙམ་ནས་དབྱར་བྱེད་ལ་
ཐབས་བསྟན་ནས་བཏང་ངོ་། །དེས་ཀྱང་འོད་སྲུང་གིས་བསྟན་པ་ལྟར་བྱས་ཏེ། སྐྱེད་ཚལ་དུ་
སྟོན་པའི་རྣམ་ཐར་མྱ་ངན་ལས་འདས་པའི་བར་རི་མོར་བྲིས་པ་རྒྱལ་པོས་མཐོང་ནས། བརྒྱལ་
བ་མར་གྱི་གཞོང་རིང་དུ་ལན་བདུན་གྱི་བར་བཅུག་ནས། ཙནྡན་གོ་ཤཱིརྵས་གང་བའི་གཞོང་
རིང་དུ་བཅུག་པས་སོས་སོ། །དེ་ལྟར་བཅོམ་ལྡན་འདས་ཞི་དབྱིངས་སུ་མནལ་བ་ན། ལྷ་རྣམས་
དང་། ཉན་ཐོས་ཀྱི་དགེ་སློང་རྣམས་ཕལ་མོ་ཆེ་མྱ་ངན་གྱི་རྣམ་འགྱུར་ཅིའང་སྟོན་ཞིང་། འགའ་
ཞིག་ཆོས་ཉིད་ལ་རྟེན་པར་བྱེད་པ་ལ་མ་འགགས་པས་བསྐུལ་ནས། ཀུན་དགའ་བོས་རྩྭ་ཅན་གྱི་
171

བདག་ཅག་གི་སྟོན་པ་རྣམ་འདྲེན་ཤཱཀྱའི་དབང་པོའི་མཛད་པ་མདོ་ཙམ་དུ་བཤད་པ།
གྱད་རྣམས་ལ་སྦྲན་པས། དེ་དག་སྐུ་གདུང་ལ་མཆོད་པའི་ཕྱིར་འོངས་ནས་མཆོད་པ་བྱས་སོ། །
དེ་ནས་ཀུན་དགའ་བོས་སྨྲས་པ་ལྟར་ཞག་བདུན་དུ་ཡོ་བྱད་སྟ་གོན་བྱས་ཏེ། བདུན་པ་དེ་ཉིད་
ལ་གྱད་རྣམས་རྩྭ་ཅན་ནས་ཆུ་བོ་དབྱིག་ལྡན་བར་དང༌། སཱ་ལ་ཟུང་གི་ཚལ་ནས་གྱད་ཀྱིས་དབུ་
རྒྱན་བཏགས་པའི་མཆོད་རྟེན་གྱི་བར་རྣམས་སུ་འཁོར་ཡུག་ཏུ་ཁྱེད་པའི་དྲི་དང་།
སོགས་མཆོད་པའི་ཡོ་བྱད་རྣམས་ཐོགས་ནས་འོངས་ཏེ། ཁྱོགས་གདེགས་པར་བརྩམས་ཀྱང་མ་
ཕྲེང་བ་
ནུས་པ། མ་འགགས་པས་རོལ་མོ་ལ་སོགས་པའི་མཆོད་པ་ལྷ་རྣམས་ཀྱིས་བགྱིད་དགོས་པར་
གཟིགས་ནས། དེ་བཞིན་དུ་བསྒོས་ཏེ། གྱད་རྣམས་ཀྱིས་མིའི་ཆ་བྱད་བོར་ཏེ། གྱད་ཀྱི་ཆུང་མ་
དང་། བུ་མོ་རྣམས་ཀྱིས་བླ་རེ་བྲེས། གྱད་གཞོན་ནུ་རྣམས་ཀྱིས་ཁྱོགས་བཏེགས་ནས། ལྷ་རྣམས་
ཀྱིས་དང་། ཕྲེང་བ་དང་། བདུག་པ་དང༌། ཕྱེ་མ་དང༌། རོལ་མོའི་སྒྲ་རྣམས་ཀྱིས་བཀུར་སྟི་བྱས་
ནས༑ གྲོང་ཁྱེར་རྩྭ་ཅན་གྱི་ནུབ་སྒོ་ནས་ཞུགས་ཤིང་། ཤར་སྒོ་ནས་ཐོན་ཏེ། ཆུ་བོ་དབྱིག་ལྡན་
བརྒལ་ནས། · གྱད་ཀྱིས་དབུ་རྒྱན་བཏགས་པའི་མཆོད་རྟེན་གྱི་དྲུང་དུ་བཞུགས་སུ་གསོལ་ལོ། །
དེའི་ཚེ་རྩྭ་ཅན་དུ་ལྷའི་མེ་ཏོག་མན་དཱ་ར་བ་པུས་ནུབ་ཙམ་བབས་སོ། །དེ་ནས་གྱད་རྣམས་ཀྱིས་
སྐུ་གདུང་ལ་ཤིང་བལ་ཀྱི་འདའ་བ་དང་། རས་ཟུང་ལྔ་བརྒྱས་དཀྲིས་ཏེ་ལྕགས་ཀྱི་སྒྲོམ་དུ་བཅུག་
ནས༑འབྲུ་མར་གྱིས་བཀང་ཞིང༌། ལྕགས་ཀྱི་ཁ་གབ་གཉིས་ཀྱིས་བཀབ་ཅིང། དྲི་བཟང་པོའི་ཤིང་
སྤུངས་ནས་ཞུགས་ལ་བཞེན་པར་འདོད་ཀྱང་མེ་སྤོར་མ་ནུས་སོ། །དེ་མ་འགགས་པས་འོད་སྲུང་
ཆེན་པོ་མ་སླེབས་པའི་ལྟས་སུ་གཟིགས་སོ། །དེ་ནས་འོད་སྲུང་ཆེན་པོ་འཁོར་ལྔ་བརྒྱ་དང་ལྷན་
ཅིག་ཏུ་འོངས་ནས། ལམ་བར་དག་ན་སྐྱེ་བོའི་ཚོགས་ཆེན་པོ་རྗེས་སུ་འབྲང་བ་རྣམས་དང་
བཅས༑ སྐུ་གདུང་གི་དྲུང་དུ་ལྷགས་ཏེ། ཤིང་དང། ལྕགས་སྒྲོམ་གྱི་ཁ་གབ་དང་། རས་ཟུང་དང།
ཤིང་བལ་རྣམས་བསལ་ནས་ཕྱག་བྱས་སོ། །དེའི་ཚེ་ས་ཆེན་པོ་འདིའི་སྟེང་དུ་ཟླ་མེད་པའི་ཉན་
ཐོས་ཆེན་པོ་བཞི་ཡོད་པ། ཀུན་ཤེས་ཀཽཎྜི་ནྱ་དང༌། སྐུལ་བྱེད་ཆེན་པོ་དང་། སྟོབས་བཅུ་འོད་སྲུང་
དང་། འོད་སྲུང་ཆེན་པོ་རྣམས་ཏེ། དེའི་ནང་ནས་ཀྱང་ཁྱད་པར་འཕགས་པ་འོད་སྲུངས་ཆེན་
པོས་ཤིང་བལ་གྱི་འདའ་བ་དང་། རས་ཟུང་ལྔ་བརྒྱ་སླར་བསྣན་ཏེ། ཤིང་བལ་གྱིས་འདའ་བ་
མང་པོ་དང་། རས་ཟུང་སྟོང་གིས་དཀྲིས་ནས། ལྕགས་སྒྲོམ་དུ་འཇུག་པ་སོགས་སྔར་བཞིན་བྱས་
172

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་འགྱུར་དཀར་ཆག
ཏེ༑ མེ་རང་འབར་དུ་གྱུར་ཏོ། །དེའི་ཚེ་རས་ཟུང་ཕྱི་མ་ཤོས་དང༌། ནང་མ་ཤོས་གཉིས་མ་ཚིག་
ཅིང་མེ་འོ་མས་བསད་པ་ལས། ཤིང་གསེར་ཅན། སེར་སྐྱ། རྟ་དོན། ཨུ་དུམ་ཝཱ་ར་བཞི་སྐྱེས་སོ། །དེ་
ནས་གདུང་ཡུངས་འབྲུ་ལྟ་བུའི་རིང་བསྲེལ་དུ་གྱུར་པ་གསེར་གྱི་བུམ་པར་བཅུག་ནས་གསེར་གྱི་
ཁྱོགས་ལ་བཞག་སྟེ། གྱད་རྣམས་ཀྱིས་བཀུར་སྟི་ཆེན་པོས་སྤྱན་དྲངས་ཏེ། གྲོང་ཁྱེར་གྱི་དབུས་སུ་
བཞུགས་སུ་གསོལ་ཏེ། མཆོད་པ་བྱེད་དོ། །དེ་ནས་རྣམ་པ་དེ་ལྟ་བུ་ཐོས་ནས། ཡུལ་སྡིག་པ་ཅན་གྱི་
གྱད་རྣམས་དང༌། རྟོག་པ་གཡོ་བའི་རྒྱལ་རིགས་བུ་ལུ་ག་དང༌། སྒྲ་སྒྲོགས་ཀྱི་རྒྱལ་རིགས་ཀྲོ་བྱ་
དང་།ཁྱབ་འཇུག་གླིང་གི་བྲམ་ཟེ་དང་། སེར་སྐྱའི་རྒྱལ་རིགས་ཤཱཀྱ་དང་། ཡངས་པ་ཅན་གྱི་ལིཙྪ་
བཱི་དང་། མ་ག་དྷཱའི་རྒྱལ་པོ་མ་སྐྱེས་དགྲས་ཀྱང་བཅོམ་ལྡན་འདས་དྲན་ཏེ་བརྒྱལ་བས་འོངས་མ་
ནུས་པར་མདུན་ན་འདོན་དབྱར་བྱེད་མངགས་པ་རྣམས་སོ་སོར་དཔུང་ཚོགས་ཡན་ལག་བཞི་
དང་བཅས་ཏེ། གདུང་སྐལ་ལེན་པར་ལྷགས་ཤིང་། གལ་ཏེ་མ་བྱིན་ན། མཐུས་དབྲོག་པའི་རྩིས་
སུ་བྱས་སོ། །དེ་ནས་རྩྭ་ཅན་གྱི་གྱད་རྣམས་ཀྱང་གདུང་སྐལ་སྦྱིན་པར་མི་འདོད་པས། དེ་དག་
ཕན་ཚུན་འཐབ་པའི་ཕྱིར་རྩོམ་པ་ན། བྲམ་ཟེབྲེ་མཉམ་གྱིས། བཅོམ་ལྡན་འདས་དེ་ནི་ཡུན་རིང་
པོ་ནས་བཟོད་པའི་བསྔགས་པ་བརྗོད་པ་ཡིན་པས། དེའི་སྐུ་གདུང་གི་ཕྱིར་རྩོད་པ་ནི་རིགས་པ་
མ་ཡིན་ནོ། །ཞེས་བསྒོས་ནས། གདུང་ཤ་རཱི་རཾ་གྱི་ཚོགས་ཆ་བརྒྱད་དུ་ཕྱེས་ཏེ། སོ་སོ་ལ་བྱིན་པ་
དང་༑ དེ་དག་རངས་ནས་སོ་སོའི་ཡུལ་དུ་ཁྱེར་ནས། མཆོད་རྟེན་བརྩིགས་ཏེ་དུས་སྟོན་ཆེན་པོ་
བཙུགས་ནས། མཆོད་པར་བྱེད་དོ། །རིང་བསྲེལ་གྱི་སྣོད་གསེར་གྱི་བུམ་པ་དེ་གྱད་རྣམས་ཀྱིས་བྲེ་
མཉམ་ལ་བྱིན་ཏེ། དེས་བྲེ་བོ་དང་མཉམ་པའི་གྲོང་དུ་མཆོད་རྟེན་བརྩིགས་ནས། དེ་བཞིན་དུ་
མཆོད་དོ། །བྲམ་ཟེའི་ཁྱེའུ་ནྱ་གྲོ་དྷཱ་ལ་གདུང་སོལ་བྱིན་པས། དེས་གྲོང་ནྱ་གྲོ་དྷཱ་ཅན་དུ་མཆོད་
རྟེན་བྱས་སོ། །བདེ་བར་གཤེགས་པའི་ཚེམས་མཆེ་བ་བཞི་པོ་སུམ་ཅུ་རྩ་གསུམ་པ་རྣམས་དང་།
ཚིག་འཛིན་གྱི་གྲོང་ཁྱེར་ཡིད་འོང་བ་རྣམས་དང་། སུམ་ཚན་གྱི་རྒྱལ་པོ་དང་། གྲོང་ཁྱེར་སྒྲ་
སྒྲོགས་ཀླུའི་རྒྱལ་པོ་རྣམས་ཀྱིས་སོ་སོའི་ཡུལ་དུ་མཆོད་དོ། །འདི་སྐབས་ཐེག་པ་ཆེན་པོ་མྱ་ངན་
ལས་འདས་པའི་མདོ་རྒྱ་འགྱུར་ལས། བཅོམ་ལྡན་འདས་ཐ་མའི་གཟིམས་ཁྲི་ལ་བཞུགས་པའི་ཚེ།
ཕྱོགས་བཅུའི་སངས་རྒྱས་ཀྱི་ཞིང་གང་གཱའི་ཀླུང་གི་བྱེ་མ་སྙེད་ནས། བྱང་ཆུབ་སེམས་དཔའ་
173

བདག་ཅག་གི་སྟོན་པ་རྣམ་འདྲེན་ཤཱཀྱའི་དབང་པོའི་མཛད་པ་མདོ་ཙམ་དུ་བཤད་པ།
དཔག་ཏུ་མེད་པ་དང་། ལྷ་ཀླུ་ལ་སོགས་པའི་གཙོ་བོ་རྣམས་འདུས་པའི་ཚུལ་དང་། བྱང་ཆུབ་
སེམས་དཔའ་འོད་སྲུངས་ལ་སོགས་པ་རྣམས་ལ་མྱ་ངན་ལས་འདའ་བའི་ཚུལ་སོགས་ལས་་་་་་་་
བརྩམས་ཏེ། ཐེ་ཚོམ་ཐམས་ཅདགཅོད་པའི་ཟབ་པ་དང༌། རྒྱ་ཆེ་བའི་ཆོས་མང་པོ་བསྟན་པ་
དང་། དེར་ཤིང་མཁན་གྱི་བུ་དགེ་བསྙེན་ཙུནྡས་བཤོས་ཀྱི་ཐ་མ་དྲངས་པ་དང༌། རྒྱལ་པོ་མ་སྐྱེས་
དགྲའི་ལུས་སེམས་ཀྱི་ཟུག་རྔུ་བསལ་ཏེ། ཆོས་མཐོང་བར་མཛད་པ་དང༌། ཀུན་དུ་རྒྱུ་མང་པོ་
དད་པར་གྱུར་ནས། རབ་ཏུ་བྱུང་སྟེ་དགྲ་བཅོམ་ཐོབ་པ་དང་། པུར་སྒྲོམ་འདེགས་མ་ནུས་པ་ན་
ནམ་མཁའ་ལས་རང་གཤེགས་ཏེ། རྩྭ་ཅན་གྲོང་གི་ཤར་ནུབ་ལྷོ་བྱང་གི་སྒོ་ནས་འཛུལ་ཏེ། གྲོང་
ཁྱེར་ལན་བདུན་བསྐོར་བ་དང་། གྲོང་ཁྱེར་དེའི་དབུས་སུ་པུར་ཞུགས་ལ་བཞེན་པར་བསམས་
ཏེ༑ ལྷ་དང་། མིའི་སྤོས་ཀྱི་ཤིང་དག་སྤུངས་པའི་དབུས་སུ་རིན་པོ་ཆེའི་ཁྲི་ལ་ནམ་མཁའ་ལས་
པུར་སྒྲོམ་དལ་གྱིས་བབས་ཏེ་འཁོད་པ་དང་མེ་ཕལ་པས་སྤར་མ་ནུས་པར་ཉིད་ཀྱི་ཐུགས་ཀ་་་་་་
ནས་མེ་བྱུང་སྟེ། དེས་ཞག་བདུན་དུ་འབར་ནས་རང་ཤི་བ་དང་། སྐུ་གདུང་བསྡུ་བའི་ཕྱིར་ལྷ་མི་
རྣམས་ཀྱིས་ཆུ་བོའི་རྒྱུན་ཆེན་པོ་ཕབས་ཀྱང་སླར་འབར་བ་སོགས་ཁྱད་པར་མང་བར་གསུངས་་
ཤིང་། གཞན་ཡང་མྱང་འདས་རྒྱ་གར་འགྱུར་དང་། སྙིང་རྗེ་པད་དཀར། ཁྱེའུ་བཞི་མདོ་སོགས་
ནས་ཟུར་མི་འདྲ་ཙམ་གསུངས་སོ། །མྱང་འདས་ཀྱི་དུས་ཀྱང་མྱང་འདས་རྒྱ་འགྱུར་ལས། དཔྱིད་
འབྲིང་གི་བཅོ་ལྔའི་ནམ་སྨད་ལ་ཡིན་པར་བསྟན་པ་དང། མྱང་འདས་རྒྱ་གར་འགྱུར་ལས།
དཔྱིད་ཐར་གསུངས་སོ། །འདུལ་བ་མངོན་པའི་ལུགས་ལྟར་ན་སློབ་དཔོན་ཚུལ་ཁྲིམས་བསྐྱངས་
ཀྱིས་མཛད་པའི་ཕྲན་ཚེགས་ཀྱི་འགྲེལ་པར་སྟོན་ཐ་སྨིན་ཉའི་ཡར་ཚེས་བརྒྱད་ཀྱི་གུང་ཐུན་ལ་་་་
འདས་པར་བཤད་ཅིང་། དེ་མཐུན་པཎ་ཆེན་ཤཱཀྱ་ཤྲཱིས་ཀྱང་། །སྨིན་དྲུག་ཟླ་བའི་དཀར་ཕྱོགས་
ཀྱི༑ །ཚེས་བརྒྱད་ནམ་གུང་མཉམ་པ་ལ། །ཟླ་བ་རི་བོ་ལ་ནུབ་ཚེ། །ཐུབ་དབང་ཡོངས་སུ་མྱ་ངན་
འདས༑།ཞེས་བཤད་དོ། །
འདིར་སྨྲས་པ། པད་རྩ་དུང་དང་ཀུནྡ་ལྟར་དཀར་བའི། །ལེགས་བྱས་རྒྱ་ཆེན་གཟུགས་སུ་
གྲུབ་སྲིད་ན། །ཕྱོགས་ཀྱི་ཕ་མཐའ་ངེས་པར་བརྒལ་པ་གང༌། །གང་གཱའི་བྱེ་སྙེད་བསྐལ་པར་
བསགས་པ་ལས། སྲིན་ཞིའི་དགེ་ལེགས་བགྲང་ཡས་འཇོ་བའི་གནས། །འདྲེན་པ་ཡོངས་འདུའི་
174

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་འགྱུར་དཀར་ཆག
དབང་པོར་སྨིན་པའི་ཚེ། །གང་གི་ཕྲིན་ལས་འཆི་མེད་ལམ་གྱི་མཐའ། ཚིག་གི་སྲད་བུས་འཇལ་
འདོད་སྨྱོས་སམ་ཅི། །འོན་ཏང་ཆུ་ཐིགས་རོ་ཡིས་ཆུ་གཏེར་ལྟར། །འབྱམས་ཀླས་རྣམ་པར་ཐར་
པའི་ཕྱོགས་མཐོང་ཕྱིར། །འབབས་སྟེགས་ཙམ་དུ་སྤྱི་བརྟོལ་བསྐྱེད་པ་ཡང། །ཚེ་རབས་བྱེ་བར་
འབྲས་བུ་ཆུང་ངུ་མིན། །དེ་སླད་རྣམ་ཀུན་རྒྱལ་ལ་དད་པའི་ཁ། །ཉི་འོད་མཐོང་བའི་ཨུཏྤལ་ལྟར་
ཕྱེ་ཞིང་། །བསྔགས་པའི་མཆོད་ཡོན་རྣམ་པར་སྤྲོས་འདི་ལ། །དགོངས་ནས་ཐུགས་བརྩེའི་ཕྱག་
རིང་རྐྱོངས་ཤིག་ཀྱེ། །སྙིགས་མའི་འདམ་རྫབ་གཏིང་མཐའ་མེད་ནང་དུ། །བྱིང་བའི་འགྲོ་མང་
སྐད་ཅིག་རེ་རེར་ཡང༌། །རྒྱལ་རྣམས་ཐུགས་བརྩེས་ཡོངས་སུ་དྲངས་མཛད་ན། །མི་ཟད་སེམས་
ཅན་ཁམས་འདི་སུ་ཡིས་སྤེལ། །འཕེལ་དང་འགྲིབ་པ་མེད་པའི་ཆོས་ཉིད་ཅེས། །ཐོས་ཀྱང་དེ་
དོན་མངོན་སུམ་མ་གྱུར་པས། །མཉམ་པ་ཉིད་དུ་རྟོགས་པའི་ཤེས་རབ་ཀྱིས། །འགྲོ་འདི་སྐྱོང་
བར་མཛོད་ཅིག་ལྷ་ཡི་ལྷ། །གྲགས་པའི་འཛུམ་རླབས་མུ་ཏིག་ཕྲེང་མཛེས་ཀྱིས། །སྲིད་གསུམ་
དཀར་པོར་བྱེད་པའི་གཏམ་བཟང་པོས། །ཐུབ་པའི་རྣམ་པར་ཐར་པའི་ཕྱོགས་བསླན་ནས། །
རྒྱལ་རྣམས་དགྱེས་པའི་རོལ་མོ་པར་གྱུར་ཅིག །
བདེ་བར་གཤེགས་པའི་བཀའ་གངས་ཅན་གྱི་བརྡས་དྲངས་པའི་ཕྱི་མོའི་ཚོགས་ཇི